ຄະນະຊາວໜຸ່ມ ຫວຽດນາມ - ລາວ ເພີ່ມທະວີການຮ່ວມມື
ຄະນະຜູ້ແທນສູນກາງຄະນະຊາວໜຸ່ມກອມມູນິດ ໂຮ່ຈີມິນ ພົບປະເຈລະຈາ
ກັບຄະນະຜູ້ແທນສູນກາງຄະນະຊາວໜຸ່ມປະຊາຊົນ ປະຕິວັດ ລາວ
(ພາບ: vietnam+)
(vovworld) - ຕອນບ່າຍວັນທີ 08/03 ຢູ່ເມືອງ ຫຼັກຊາວ ແຂວງ ບໍລິຄຳໄຊ ພາກກາງ ລາວ, ຄະນະຜູ້ແທນສູນກາງຄະນະຊາວໜຸ່ມກອມມູນິດ ໂຮ່ຈີມິນ ໂດຍທ່ານ ເລກວກຟອງ, ເລຂາທີ 1 ຄະນະບໍລິຫານງານສູນກາງຄະນະຊາວໜຸ່ມກອມມູນິດ ໂຮ່ຈີມິນ ນຳໜ້າ ໄດ້ມີການພົບປະເຈລະຈາກັບຄະນະຜູ້ແທນສູນກາງຄະນະຊາວໜຸ່ມປະຊາຊົນປະຕິວັດ ລາວ ໂດຍທ່ານ ສອນທະນູ ທຳມະວົງ ເລຂາຄະນະບໍລິຫານງານສູນກາງຊາວໜຸ່ມປະຊາຊົນປະຕິວັດ ລາວ ເປັນຫົວໜ້າຄະນະ. ທີ່ການພົບປະເຈລະຈາ 2 ຝ່າຍໄດ້ເຫັນດີເປັນເອກະພາບສືບຕໍ່ເພີ່ມທະວີວຽກງານໂຄສະນາ, ສຶກສາອົບຮົບໃຫ້ຊາວໜຸ່ມ, ເຍົາວະຊົນ 2 ປະເທດກ່ຽວກັບສາຍພົວພັນມິດຕະພາບທີ່ເປັນມູນເຊື້ອ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານລະຫວ່າງ 2 ປະເທດ ຫວຽດນາມ - ລາວ; ສືບຕໍ່ເພີ່ມທະວີບັນດາການເຄື່ອນໄຫວແລກປ່ຽນຄະນະຜູ້ແທນລະຫວ່າງ 2 ອົງການຈັດຕັ້ງ. ໃນປີ 2017 2 ຝ່າຍຈະສືບຕໍ່ຮັກສາ ແລະ ຍົກສູງຄຸນນະພາບບັນດາການເຄື່ອນໄຫວຮ່ວມມືນັກທຸລະກິດໜຸ່ມ, ໃນນັ້ນ ຈະຈັດຕັ້ງລາຍການພົບປະວິສາຫະກິດໜຸ່ມ ຫວຽດນາມ - ລາວ ຢູ່ ລາວ ເພື່ອນຳການເຄື່ອນໄຫວນີ້ ເຂົ້າສູ່ລວງເລິກ ແລະ ມີປະສິດທິຜົນແທດຈິງກ່ວາອີກ.